|  |
| --- |
| **Consulta Pública Prèvia per a la Modificació del Decret 110/2012 del 2 d’octubre, del Consell Consultiu de Pacients de Catalunya** |
| 1. **Problemes que es presten a solucionar amb la iniciativa** |
| En el decurs del temps de funcionament d’aquest espai de participació, creat el 2 d’octubre del 2012 mitjançant el Decret 110/2012, s’ha evidenciat la necessitat d’introduir diversos canvis en la seva regulació.  Els problemes que es voldrien solucionar són:  1) Actualment el Consell canalitza peticions de les entitats representatives de pacients a la Generalitat, en aquest sentit, es vol intensificar la possibilitat d’aprofitar els recursos i coneixements del Consell per donar suport a les entitats en forma de recomanacions.  2) Existeixen sectors de pacients que caldria integrar en la composició del Consell per ampliar la seva diversitat i representativitat.  3) Existeixen aspectes de la norma poc desenvolupats, com ara les funcions de la representació territorial del Consell.  4) S’ha detectat l’oportunitat d’aprofitar el Consell per assolir nous reptes que no es van tenir en compte en el moment de la seva creació. |
| 1. **Els objectius de la iniciativa** |
| Mitjançant la present proposta es pretén millorar i actualitzar la configuració del Consell de Pacients de Catalunya, així com la seva organització i funcionament per tal de reforçar tant la participació de les persones amb necessitats de salut, per mitjà de les entitats que els representen, com la presència de sectors que tenen incidència en les funcions atribuïdes al Consell i que abans no s’hi trobaven representats. |
| 1. **Les possibles solucions alternatives regulatòries i no regulatòries** |
| Davant la situació descrita en l’apartat 1 d’aquesta memòria, les alternatives existents serien:  a) L’opció de “no fer res” o mantenir la situació actual, tot i actualitzar aquells aspectes que estan relacionats amb el lloc que ocupa el Consell dins de l’estructura del Departament de Salut, que comporta:   * Mantenir la composició, organització i funcionament del Consell Consultiu de Pacients de Catalunya. * No incorporar cap concepte nou en les seves funcions. * Actualitzar l’abscripció del Consell a l’actual estructura del Departament de Salut de la Generalitat de Catalunya.   b) L’opció proposada, que comporta:   * Modificar el nom de l’espai estable de participació, suprimint el concepte consultiu, i anomenant-lo Consell de Pacients de Catalunya. * Canviar l’abscripció del Consell a la Secretaria d’Atenció Sanitària i Participació. * Canviar l’abast del Consell, especificant-lo com la representació de pacients, familiars, cuidadors i altres amb necessitats de salut. * Fomentar que el Consell de Pacients de Catalunya canalitzi tant les propostes de les entitats de pacients al Departament de Salut com els acords consensuats al seu si cap a les entitats de pacients, que han de fer-los extensius als seus associats. * Actualitzar-ne les funcions. * Actualitzar l’estructura del Consell, afegint al Ple actual les estructures necessàries per a donar resposta a l’actualització de les seves funcions. * Canviar la composició del Ple del Consell, augmentant la representació d’entitats de pacients i incorporant la representació d’altres departaments de la Generalitat de Catalunya. * Reforçar el desplegament territorial del Consell amb l’especificació de composició i funcions de les seves Comissions Territorials. * Especificar el mecanisme de renovació dels membres del Ple del Consell.   L’instrument normatiu que articula aquesta opció és el Decret 110/2012, de 2 d’octubre.  Aquesta solució permetria actualitzar la composició, organització i funcionament del Consell Consultiu de Pacients de Catalunya. |
| 1. **Necessitats i oportunitat de l’aprovació de la norma** |
| * 1. **Impacte sobre l’Administració de la Generalitat (l’organització, el personal i el pressupost)**   L’opció de no fer res no té implicacions sobre l’Administració de la Generalitat.  Pel que fa a l’opció proposada, en quant a la representació administrativa de les diferents estructures de la Generalitat de Catalunya que hi tenen representació, la proposta de disposició reglamentària l’amplia a sectors abans no inclosos en el Consell de Pacients de Catalunya. Aquesta mesura incorpora una visió encara més transversal de les persones amb necessitats de salut en el sistema públic de salut de Catalunya de la que ja s’havia considerat amb el decret encara vigent. Aquest fet permet optimitzar l’abordatge dels àmbits tractats en el Consell de Pacients, ja que incorpora diferents perspectives i perfils que tenen una incidència rellevant en les persones amb necessitats de salut i el seu entorn, que fins ara no havien estat representats. Per tot l’exposat, aquelles noves incorporacions al Consell per part de l’Administració, suposaran l’impacte organitzatiu, pressupostari i personal que s’hi escaigui.   * 1. **Impacte sobre les administracions locals (l’organització, el personal i el pressupost) i, en particular, sobre el règim especial del municipi de Barcelona**   L’opció proposada regula una competència pròpia de la Generalitat, de manera que no afecta l’organització, el personal ni el pressupost de les administracions locals.   * 1. **Impacte sobre les mesures d’intervenció administrativa. Simplificació i reducció de les càrregues administratives**   L’opció de no fer res no s’ha detectat que pugui comportar cap càrrega administrativa.  La norma té un caràcter eminentment organitzatiu per la qual cosa, l’opció d’aprovar una modificació del Decret 110/2012 no té una incidència en la simplificació administrativa ja que no comporta càrregues directes ni a l’Administració de la Generalitat ni a les entitats representatives dels pacients més enllà de la mera participació en els diversos òrgans en què s’estructura el Consell Consultiu de Pacients de Catalunya.   * 1. **Identificació i valoració dels principals impactes econòmics, socials i ambientals**   Cap de les dues opcions suposa un impacte impacte econòmic ni ambiental.  D’altra banda, l’opció de no fer res implica no donar resposta a la voluntat del foment de la participació dels representants de pacients, familiars, cuidadors i altres amb necessitats de salut en l’àmbit del Consell Consultiu de Pacients de Catalunya.  L’opció d’aprovar una modificació del Decret 110/2012 implica optimitzar i actualitzar la composició, organització i funcionament del Consell per tal de promoure l’evolució de l’espai estable de participació. Més enllà d’aquest fet, no suposa cap impacte econòmic ni ambiental.   * 1. **Raons que justifiquen que sigui l’alternativa preferida entre les opcions possibles**   La raó que justifica l’opció proposada entre totes les possibles és l’adaptació de la normativa al funcionament actual de l’espai estable de participació, resultat derivat de l’evolució diacrònica del mateix, des de la seva creació. |